Aristarchus Lentulov

[thumb|Aristarchus Lentulov. *Tinnitus. Campanarium Ioannes Magnus dictum*, 1915 ([pinacotheca Tretiakoviana)]]

**Aristarchus Basilii filius Lentulov**, die 4 Ianuarii anno 1882 in vico *Čërnaja Pjatina* gubernii Pensensis natus et die 15 Aprilis anno 1943 Moscuae mortuus, fuit pictor Russicus, futurismo et cubismo aliquot annos propinquus. 

*Lentulovi ingenium est pulchrum et coloribus splendens. Gaudium eius clarum et alacritas in operibus faciendis magni aestimandi sunt. Picturae eius canunt et animam laetam reddunt*, —

scripsit de eo Alexander Benois.

## Vita
In familia sacerdotis rustici natus est. In Schola Theologica et Seminario Pensae studuit. Pensae et Kioviae et Petropoli in scholis artium, post Lutetiae apud Henricum Le Fauconier et Ioannem Metzinger eruditus est. Ibi pictores Gallicos contemporaneos, velut Albertum Gleizes, Ioannem Metzinger, Ferdinandum Léger, et Robertum Delaunay, cognovit, et, principiis fauvistis et cubistis imbutis, proprium et singularem pingendi stilum muticolorem excoluit. Postea, post Russiam anno 1912 reditum, magnam vim habuit in eo quod artem futuram Russicam, et praecipue Cubo-Futurismum, esse putavit. Basilius Kandinsky et Casimirus Malewicz ab eo ambo moti sunt.

Gregis *Equuitis rhombulorum* conditor et annis ab 1910 ad 1916 membrum praecipuus erat. Sodalibus societatis carissimus erat et una cum eis exhibuit Petrus Končalovskij, Elias Maškov, Basilius Roždestvenskij, Alexander Osmjorkin, Alexander Kuprin.

In exhibitionibus temporis ante res novas, fragmenta e charta multicolori ad telam affixa multoties adhibuit et stili novi sibi proprii  – "orneismi" – inventionem declaravit.

Tempore rerum novarum Moscuae vivebat et ibi usque ad mortem manebat.

Praeter picturam, in theatro multum laboravit. Cursus theatrales Lentulov annis 1915–1916 coepit cum productione "Uxorum laetarum Windsoriarum" a Theatro Camerato, in fabula Shakesperii condita, post quam collaboratio eius cum Alexandro Tairov directore et uxore eius Alisa Koonen in amicitiam crevit. Lentulov, ingenio artistico, imaginatione effrenata et artificio praeditus, Alexandro Tairov aptissimus erat. A Tairov invitatus est ut in productione operae Arthuri Rubinstein "Daemon" in Theatro Moscuensi Consilii Deputatorum Operariorum (1918–1919) interesset. In scaenis poematis symphonici Alexandri Scriabin, "Prometheus", laboravit (prima repraesentatio in Theatro Bolšoj die 8 Novembris anno 1918 habita est). Simul scaenas et vestes operettae Iacobi Offenbach "Fabulae Hoffmann" (1918, Petrogradi) creavit, quae exemlar famosum artis theatralis Lentulov facta est. In scaenis pro fabula "Peregrinus" Alexandri Blok laboravit (primum spectaculum mense Martio anni 1918 in caupona Pittoresca habita est).

## Pinacotheca

Fasciculus:Landscape by Aristarkh Lentulov (1917-18).png|*Topia. Ecclesia ruralis*, 1917–1918
Fasciculus:Lentulov St Basil.jpg|*Ecclesia Cathedralis Basilii Beati*, 1913
Fasciculus:Lentulov Nebozvon.jpg|*Tinnitus caeli (Nebozvon)*, 1915
Fasciculus:Lentulov Woman Guitar.jpg|*Mulier cum cithara*, 1913
Fasciculus:Lentulov Wife Daughter.jpg|*Effigies uxoris et filiae artificis*, 1915
Fasciculus:Lentulov-tverskoy.jpg|*Agger Tueriensis*, 1917
Fasciculus:Аристарх Лентулов. Аллегорическая композиция Надежда. Серия «1812 год». 1915 г. Бум., гуашь, акв. 25 х 19 см.jpg|*Compositio allegorica Spes. Series "Annus 1812" *. 1915.
Fasciculus:Аристарх Лентулов. Аллегорическая композиция с пулей. Серия «1812 год». 1915 г. Бум., гуашь, акв. 25 х 19 см.jpg|*Compositio allegorica cum glande, Series "Annus 1812" * (1915)
Fasciculus:Аристарх Лентулов. "Скалы в Кисловодске". 1913 г. Холст, масло. 60,5 х 64,5 см.jpg|*Saxa Aquarum Acidarum*, 1913
Fasciculus:Aleksandra Khokhlova by Aristarkh Lentulov 1919.jpg|*Alexandra Chochlova*, 1919

## Notae
## Bibliographia
* Лентулов А. В. *Воспоминания*. Petropoli 2014. (Memorabilia Aristarchi Lentulov)  
* Лентулова М.A. *Художник А. Лентулов. Воспоминания*. Moscuae 1969. (Mariae Aristarchi filiae memorabilia) 
* Murina E. B., Dzhafarova S. G. Aristarkh Lentulov: The Artist's Path. The Artist and Time. Moscow: Soviet Artist, 1990. ISBN 5-269-00095-4. (Мурина Е. Б., Джафарова С. Г. Аристарх Лентулов: Путь художника. Художник и время. М.: Советский художник, 1990. ISBN 5-269-00095-4.)
* Аристарх Лентулов, Москва, Слово, 1996, ISBN 5-85050-118-5

## Nexus externi
*Vita Aristarchi Lentulov 
*Picturae aliquot 

Categoria:Incolae Imperii Russici
Categoria:Incolae Petropolis
Categoria:Incolae Unionis Sovieticae
Categoria:Pictores Russiae